
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 138 

22 Φεβρουάριου 2002 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

Έγκριση Ειδικού Σχεδίου Ολοκληρωμένης Ανάπτυξης 
(ΕΣΟΑΠ) Ολυμπιακού Κέντρου Ιστιοπλοΐας στον Άγιο 
Κοσμά Αττικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 του Ν. 2730/1999 (ΦΕΚ 
130 Α'), όπως αυτό τροποποιήθηκε με την παράγραφο 1 
του άρθρου 4 του Ν. 2819/2000 (ΦΕΚ 84 Α') και συμπλη¬ 
ρώθηκε με την παράγραφο 5 του άρθρου 3 του Ν. 2833/ 
2000 (ΦΕΚ 150 Α'). 

2. Τις διατάξεις της περιπτώσεως ε'της παραγράφου 1 
του άρθρου 2 του Ν. 2730/1999 (ΦΕΚ 130 Α'), όπως αυτή 
αναριθμήθηκε και συμπληρώθηκε με την παράγραφο 1 
του άρθρου 1 του Ν. 2947/2001 "Θέματα Ολυμπιακής φι¬ 
λοξενίας, έργων Ολυμπιακής υποδομής και άλλες διατά¬ 
ξεις" (ΦΕΚ 228 Α'). 

3. Την περίπτωση ε' της παραγράφου 2.3. του άρθρου 
15τουΝ.1515/1985(ΦΕΚ18Α'),όπως αυτή προσετέθη με 
την παράγραφο 2 του άρθρου 1 του Ν. 2730/1999 "Σχε- 
διασμός, ολοκληρωμένη ανάπτυξη και εκτέλεση Ολυ¬ 
μπιακών έργων και άλλες διατάξεις" (ΦΕΚ 130 Α'). 

4. Τις διατάξεις των άρθρων 3, 4 καιδτου Ν. 1650/1986 
"Για την προστασία του περιβάλλοντος" (ΦΕΚ 160Α'). 

5. Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα" (ΦΕΚ 137 Α'), που προ¬ 
στέθηκε με το άρθρο 27του Ν. 2081/1992 (ΦΕΚ 154 Α') και 
τροποποιήθηκε με την παρ. 2α του άρθρου 1 του Ν. 2469/ 
1997 (ΦΕΚ 38 Α'). 

6. Τις διατάξεις της κοινής υπουργικής απόφασης 
69269/5387/25.10.90 "Κατάταξη έργων και δραστηριοτή¬ 
των σε κατηγορίες, περιεχόμενο Μελέτης Περιβαλλοντι¬ 
κών Επιπτώσεων (ΜΠΕ), καθορισμός περιεχομένου Ειδι¬ 
κών Περιβαλλοντικών Μελετών (Ε.Π.Μ.) και λοιπές συνα¬ 
φείς διατάξεις, σύμφωνα με το Ν. 1650/1986" (ΦΕΚ 
678/Β). 

7. Τις διατάξεις της κοινής υπουργικής απόφασης 
75308/5512/2.11.90 "Καθορισμός τρόπου ενημέρωσης 
των πολιτών και φορέων εκπροσώπησής τους για το πε¬ 
ριεχόμενο Μελέτης Περιβαλλοντικών Επιπτώσεων των 


έργων και δραστηριοτήτων, σύμφωνα με την παράγραφο 
2του άρθρου 5του Ν. 1650/1986" (ΦΕΚ 691/Β/2.11.1990). 

8. Τον Κ.Ν. 5351/32 "Περί Αρχαιοτήτων". 

9. Τον Ν. 1127/30.1.1981 (ΦΕΚ 32/Α/10.2.1981) "Περί κυ- 
ρώσεως της εις Λονδίνον την 6ην Μάίου 1969 υπογραφεί- 
σης Ευρωπαϊκής Συμβάσεως δια την προστασίαν της Αρ¬ 
χαιολογικής κληρονομιάς". 

10. Την υπ’ αρ. ΕΥΔΕ/ΟΕ 2004/1360/7.8.2001 απόφαση 
του Υπουργού Περιβάλλοντος, Χωροταξίας και Δημοσίων 
Έργων "Έγκριση 1. Της Οριστικής Μελέτης κατηγοριών 
Γεωλογικών - Υδρογεωλογικών 2. Της προμελέτης των 
κατηγοριών: α. Αρχιτεκτονικών β. Ειδικών Αρχιτεκτονικών 
γ. Στατικών δ. Η/Μηχανολογικών ε. Υδραυλικών έργων 
στ. Συγκοινωνιακών έργων ζ. Λιμενικών έργων 3. Α' Φάσης 
της Πολεοδομικής Μελέτης 4. Α' Φάσης της Μελέτης έρ¬ 
γων Πρασίνου της "Ολοκληρωμένης Μελέτης Σχεδια- 
σμού και Ανάπτυξης και λοιπές αναγκαίες μελέτες και 
έρευνες για την κατασκευή του Ολυμπιακού Κέντρου 
Ιστιοπλοΐας στον Άγιο Κοσμά". 

11. Το υπ’ αρ. 2506/8.8.2001 έγγραφο του Οργανισμού 
Αθήνας προς το Δήμο Ελληνικού, το Δήμο Γλυφάδας, τη 
Νομαρχιακή Αυτοδιοίκηση Αθήνας, τη Δ/νση Προϊστορι¬ 
κών και Κλασσικών Αρχαιοτήτων του Υπουργείου Πολιτι¬ 
σμού και την Κτηματική Εταιρεία του Δημοσίου. 

12. Το γεγονός ότι παρήλθε άπρακτη η προθεσμία που 
τάσσεται στην παράγραφο 3 του άρθρου 3 του Ν. 
2730/1999 (ΦΕΚ 130 Α') για τη γνωμοδότηση των Δήμων 
Ελληνικού και Γλυφάδας και της Νομαρχιακής Αυτοδιοί¬ 
κησης Αθήνας. 

13. Την υπ’ αρ. 106880/12.9.2001 εισήγηση της Ειδικής 
Υπηρεσίας Περιβάλλοντος (ΕΥΠΕ) του Υπουργείου Περι¬ 
βάλλοντος, Χωροταξίας και Δημοσίων Έργων, και τη σχε¬ 
τική Μελέτη Περιβαλλοντικών Επιπτώσεων. 

14. Τα υπ’ αρ ΥΠΠΟ/ΑΡΧ/Α1/Φ02/48926/2988/ 24.9.2001 
και ΥΠΠΟ/ΑΡΧ/Α1 /ΦΟ2/53066/3160/12.10.2001 έγγραφα 
της Διεύθυνσης Προϊστορικών και Κλασσικών Αρχαιοτή¬ 
των του Υπουργείου Πολιτισμού. 

15. Το ΥΠΠΟ/ΓΔΑ/ΑΡΧ/Β1/Φ26/47311/1540/25.9.2001 
έγγραφο της Διεύθυνσης Βυζαντινών και Μεταβυζαντι¬ 
νών Μνημείων του Υπουργείου Πολιτισμού. 

16. Το από 12.9.2001 σήμα του Γενικού Επιτελείου Ναυ¬ 
τικού (ΓΕΝ). 

17. Τα υπ’ αρ. Φ.919.32735/2/01/Σ. 1168/13.9.2001 και 
Φ.919.32735/5/01/Σ. 1315/9.10.2001 έγγραφα της Υπηρε¬ 
σίας Φάρωντου Πολεμικού Ναυτικού. 

18. Το υπ’ αρ. 3117.1/Φ.09/ΜΠΕ 07-08/02/11.9.2001 έγ¬ 
γραφο του Γραφείου Ελέγχου Έργων της Δ/νσης Λιμέ¬ 
νων και Λιμενικών Έργων του Υπουργείου Εμπορικής 
Ναυτιλίας. 

19. Το υπ’ αρ. 15/19.9.2001 απόσπασμα Πρακτικού της 
Επιτροπής Δημοσίων Κτημάτων Αθηνών. 

20. Τις υπ’ αριθμ. 1031301/2.5.1991 (ΦΕΚ 291/Δ/ 
20.5.1991), 716262/12.5.1988 (ΦΕΚ 477/Δ/6.7.1988) και 
158/16.1.1995 (ΦΕΚ 31/Δ/24.1.1995) αποφάσεις του Νο¬ 
μάρχη Πειραιά, περί καθορισμού ορίων αιγιαλού και πα¬ 
ραλίας στην περιοχή που θα εκτελεστούν τα έργα. 

21. Το υπ’ αρ. 2860/16.10.2001 έγγραφο του Οργανι¬ 
σμού Αθήνας προς την ΕΥΔΕ/ΟΕ 2004. 

22. Το υπ’ αρ. 2313/17.10.2001 έγγραφο της ΕΥΔΕ/ΟΕ 
2004. 

23. Τις 2/συν6/12.9.2001, 3/συν6/12.9.2001 και 5/συν 
8/17.10.2001 γνωμοδοτήσεις της Εκτελεστικής Επιτρο¬ 
πής του Οργανισμού Αθήνας. 

24. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του προϋπολογισμού των 
οικείων Ο.Τ.Α. 

25. Την υπ’ αριθμ. 1100383/1330/Α0006/31.10.2001 κοι¬ 
νή απόφαση των Πρωθυπουργού και Υπουργού Οικονο¬ 
μικών περί καθορισμού αρμοδιοτήτων των Υφυπουργών 
Οικονομικών (ΦΕΚ 1485/τ.Β731.10.2001). 

26. Την 56/02 γνωμοδότηση του Συμβουλίου της Επι¬ 
κράτειας, με πρόταση των Υπουργών Περιβάλλοντος, 
Χωροταξίας και Δημοσίων Έργων, Πολιτισμού και Εμπο¬ 
ρικής Ναυτιλίας και του Υφυπουργού Οικονομικών, απο¬ 
φασίζουμε: 

Άρθρο 1 

Εγκρίνεταιτο Ειδικό Σχέδιο Ολοκληρωμένης Ανάπτυ¬ 
ξης στην περιοχή υποδοχής των ολυμπιακών εγκατα¬ 
στάσεων του Ολυμπιακού Κέντρου Ιστιοπλοΐας στον 
Άγιο Κοσμά των Δήμων Ελληνικού και Γλυφάδας Αττι¬ 
κής, όπως η περιοχή αυτή φαίνεται στο σχετικό πρωτό¬ 
τυπο διάγραμμα σε κλίμακα 1:5.000 που θεωρήθηκε από 
τον Προϊστάμενο της Διεύθυνσης Τοπογραφικών Εφαρ¬ 
μογών με την 2198/2002 πράξη του και του οποίου αντί¬ 
τυπο σε φωτοσμίκρυνση δημοσιεύεται με το παρόν διά¬ 
ταγμα. 

Άρθρο 2 

Εντός της περιοχής της οποίας εγκρίνεται το ΕΣΟΑΠ 
καθορίζονται: α) οι χρήσεις κατά ζώνες I, II και III και κατά 
ζώνες I και II, όπως φαίνονται στα δύο (2) σχετικά πρωτό¬ 
τυπα διαγράμματα σε κλίμακα 1:5000 ΟΛΥΜΠΙΑΚΗΣ ΚΑΙ 
ΜΕΤΑΟΛΥΜΠΙΑΚΗΣ ΧΡΗΣΗΣ αντίστοιχα και β) η γενική 
διάταξη των ολυμπιακών εγκαταστάσεων και των συνο¬ 
δευτικών δραστηριοτήτων όπως φαίνονται στα τρία (3) 
σχετικά πρωτότυπα Σχέδια Γ ενικής Διάταξης σε κλίμακα 
1 : 1000 . 

Ακριβή αντίτυπα των παραπάνω διαγραμμάτων (περ. α 
και β) που θεωρήθηκαν από τον Προϊστάμενο της Διεύ¬ 
θυνσης Τοπογραφικών Εφαρμογών με την 2198/2002 
πράξη δημοσιεύονται σε φωτοσμίκρυνση με το παρόν 
διάταγμα. 


Άρθρο 3 

1. Ολυμπιακή χρήση 

Α. Ζώνη I (Περιοχή μόνιμων εγκαταστάσεων) 

- Στην παραπάνω περιοχή επιτρέπεται η κατασκευή μό¬ 
νιμων εγκαταστάσεων για την εξυπηρέτηση των Ολυ¬ 
μπιακών και Παραολυμπιακών Αγώνων του 2004. 

- Μέγιστη επιτρεπόμενη δομήσιμη επιφάνεια: 33.000 
τ.μ. 

- Μέγιστο επιτρεπόμενο ύψος κτιρίων: 10,00 μέτρα, 
με εξαίρεση το ύψος των πύργων ελέγχου λιμένα και 
αγώνων, καθώς και το ύψος του κτιρίου αποθήκευσης 
σκαφών, το οποίο μπορεί να ανέρχεται μέχρι 15,00 μέ¬ 
τρα. 

Β. Ζώνη II (Περιοχή μόνιμων και προσωρινών εγκατα¬ 
στάσεων) 

- Στην περιοχή αυτή επιτρέπεται η κατασκευή μόνιμων 
και προσωρινών εγκαταστάσεων για την εξυπηρέτηση 
των Ολυμπιακών και Παραολυμπιακών Αγώνωντου 2004, 
καθώς και για την διεξαγωγή των δοκιμαστικών αγώνων 
του 2002 και 2003. Η τοποθέτηση και απομάκρυνση των 
προσωρινών εγκαταστάσεων θα γίνει σύμφωνα με τους 
όρους και τη διαδικασία που προβλέπεται στην παράγρα¬ 
φο 4του άρθρου 5του Ν. 2730/1999 (ΦΕΚ 130 Α'), καθώς 
και στην παράγραφο 4 του άρθρου 2 του Ν. 2730/1999, 
όπως αυτή προσετέθη με την παράγραφο 3 του άρθρου 4 
του Ν. 2819/2000 (ΦΕΚ84 Α'). 

- Μέγιστη επιτρεπόμενη δομήσιμη επιφάνεια: 5.000 τ.μ. 

- Μέγιστο επιτρεπόμενο ύψος κτιρίων: 10,00 μέτρα, με 
εξαίρεση το ύψος των κτιρίων αποθήκευσης σκαφών, το 
οποίο μπορεί να ανέρχεται μέχρι 15,00 μέτρα. 

Γ. Ζώνη III (περιοχή προσωρινών εγκαταστάσεων) 

- Στην περιοχή αυτή επιτρέπεται η τοποθέτηση προσω¬ 
ρινών εγκαταστάσεων για την εξυπηρέτηση των Ολυ¬ 
μπιακών και Παραολυμπιακών Αγώνων του 2004, καθώς 
και για την διεξαγωγή των δοκιμαστικών αγώνωντου 2002 
και 2003. Η τοποθέτηση και απομάκρυνση των εγκατα¬ 
στάσεων αυτών θα γίνει σύμφωνα με τους όρους και τη 
διαδικασία που προβλέπεται στην παράγραφο 4 του άρ¬ 
θρου 5 του Ν. 2730/1999 (ΦΕΚ 130 Α'), καθώς και στην πα¬ 
ράγραφο 4 του άρθρου 2 του Ν. 2730/1999, όπως αυτή 
προσετέθη με την παράγραφο 3 του άρθρου 4 του Ν. 
2819/2000 (ΦΕΚ 84 Α'). 

2. Μετα-Ολυμπιακή χρήση 

Α. Ζώνη I (Περιοχή εγκαταστάσεωντουρισμού - αναψυ¬ 
χής και ναυταθλητισμού) 

Περιοχές ΙΑ και ΙΒ (Περιοχή εγκαταστάσεωντουρισμού 
και αναψυχής) 

- Στην περιοχή αυτή, μετά την τέλεση των Ολυμπια¬ 
κών Αγώνων του 2004, επιτρέπονται οι χρήσεις του άρ¬ 
θρου 8 του από 23.2./6.3.1987 προεδρικού διατάγμα¬ 
τος (ΦΕΚ 166 Δ'), όπως συμπληρώθηκαν με την παρά¬ 
γραφο 18 ατού άρθρου 6 του Ν. 2160/1993 (ΦΕΚ 118 
Α'), με εξαίρεση τις εξής χρήσεις: ξενοδοχεία, κέντρα 
διασκέδασης - αναψυχής, γήπεδα γκολφ, κατοικίες, 
καζίνο και κτίρια στάθμευσης και εγκατάστασης μέσων 
μαζικών μεταφορών. 

- Μέγιστη επιτρεπόμενη δομήσιμη επιφάνεια: 31.000 
τ.μ., έκτων οποίων 5.000 τ.μ. κατ’ ανώτατο όριο στον πρώ¬ 
το όροφο (στάθμη + 6,50 μ.), ώστε να εξασφαλίζεται η 
απρόσκοπτη πρόσβαση του κοινού στη θάλασσα. 

- Μέγιστο επιτρεπόμενο ύψος κτιρίων: 10,00 μέτρα, 
με εξαίρεση το ύψος των πύργων ελέγχου λιμένα και 
αγώνων, καθώς και το ύψος του κτιρίου αποθήκευσης 
σκαφών, το οποίο μπορεί να ανέρχεται μέχρι 15,00 μέ¬ 
τρα. 

Περιοχή I Γ (Περιοχή Ναυταθλητικών Εγκαταστάσεων) 

- Στην περιοχή αυτή επιτρέπεται η ανέγερση εγκατα¬ 
στάσεων για την εξυπηρέτηση της Εθνικής Ιστιοπλοϊ¬ 
κής Ομοσπονδίας και των τοπικών ναυταθλητικών ομί¬ 
λων. 

- Μέγιστη επιτρεπόμενη δομήσιμη επιφάνεια: 5.000 τ.μ. 

- Μέγιστο επιτρεπόμενο ύψος: 10,00 μέτρα με εξαίρεση 
το ύψος των κτιρίων αποθήκευσης σκαφών, το οποίο μπο¬ 
ρεί να ανέρχεται μέχρι 15,00 μέτρα. 

Β. Ζώνη II (Περιοχή Παράκτιου Πάρκου) 

Περιοχή ΙΙΑ 

- Στην περιοχή αυτή επιτρέπονται υπαίθριες πολιτιστι¬ 
κές και αθλητικές εγκαταστάσεις, αποδυτήρια και χώροι 
υγιεινής, καθώς και αναψυκτήρια 

- Μέγιστη επιτρεπόμενη δομήσιμη επιφάνεια: 1.800 τ.μ. 

- Μέγιστο επιτρεπόμενο ύψος: 4,00 μέτρα 

Περιοχή II Β 

- Στην περιοχή αυτή επιτρέπονται υπαίθριες πολιτιστι¬ 
κές και αθλητικές εγκαταστάσεις, αποδυτήρια και χώροι 
υγιεινής, καθώς και αναψυκτήρια 

- Μέγιστη επιτρεπόμενη επιφάνεια: 200 τ.μ. 

- Μέγιστο επιτρεπόμενο ύψος: 4,00 μέτρα. 

Περιοχή II Γ 

- Η περιοχή αυτή αποτελεί περιοχή ελευθέρων χώρων, 
στην οποία δεν επιτρέπεται η δόμηση. 

3. Σε όλες τις ζώνες που καθορίζονται στις προηγούμε¬ 
νες παραγράφους 1 και 2, η τοποθέτηση των μονίμων κτι- 
ριακών εγκαταστάσεων επιτρέπεται μόνον στους χώρους 
που σημειώνονται με περίγραμμα στα διαγράμματα που 
αναφέρονται στο άρθρο 2 του παρόντος. 

Άρθρο 4 

1 .α. Για την κατασκευή και λειτουργία του Ολυμπιακού 
Κέντρου Ιστιοπλοΐας, καθορίζονται περιβαλλοντικοί όροι, 
οι οποίοι πρέπει να τηρούνται από τον κύριο του έργου και 
τον ανάδοχο. Η υποχρέωση τήρησής τους βαρύνει τους 
ανωτέρω, ακόμη και στην περίπτωση εκτέλεσης του έρ¬ 
γου με την μέθοδο των υπεργολαβιών. 

β. Ο κύριος του έργου οφείλει κατά την επίβλεψη και 
παραλαβή του έργου να λάβει όλα τα απαραίτητα μέτρα 
ώστε να εξασφαλίζονται: 

- η τήρηση των περιβαλλοντικών όρων από τον ανάδοχο 

- η αντιμετώπιση και αποκατάσταση αρνητικών για το 
περιβάλλον καταστάσεων που είναι πιθανόν να προκύ- 
ψουν και θα οφείλονται σε ενέργειες ή παραλείψεις 
του αναδόχου, κατά παράβαση των περιβαλλοντικών 
όρων. 

γ. Επίσης, ο κύριος του έργου οφείλει, από τις πιστώ¬ 
σεις για την κατασκευή και λειτουργία του έργου, να εξα¬ 
σφαλίζει κατά προτεραιότητα τις απαιτούμενες δαπάνες 
για τα έργα προστασίας του περιβάλλοντος. 

2. Οι περιβαλλοντικοί όροι για την κατασκευή και λει¬ 
τουργία του έργου είναι οι ακόλουθοι: 

α. Μέγιστες επιτρεπόμενες συγκεντρώσεις ρυπαντικών 
φορτίων στους αποδέκτες 


Σε ότι αφορά τα αέρια απόβλητα, έχουν εφαρμογή οι 
επιτρεπόμενες συγκεντρώσεις ρυπαντικών φορτίων που 
αναφέρονται στις Π.Υ.Σ. 99/10.7.87 (ΦΕΚ 135/Α/28.7.87) 
και Π.Υ.Σ 25/18.3.88 (ΦΕΚ52/Α/22.3.88). Σε ότι αφορά τα 
υγρά απόβλητα, ισχύουν οι σχετικές Νομαρχιακές Απο¬ 
φάσεις. 

β. Ειδικές οριακές τιμές στάθμης θορύβου 
Τα μηχανήματα που θα εγκατασταθούν στο εργοτάξιο 
πρέπει να πληρούν τις προϋποθέσεις που προβλέπονται 
από τις υπουργικές αποφάσεις: 
α) Υπ. απ. Α5/2375/1978 (ΦΕΚ 689 Β'/18.8.78) 
β) Υπ. απ. 56206/1613/1986 (ΦΕΚ 570 Β79.9.86) 
γ) Υπ. απ. 69001/1921/1988(ΦΕΚ751 Β'/18.8.88) 
δ) Υπ. απ. 76591/1991 (ΦΕΚ 81 Β721.2.91) 
γ. Ειδικές οριακές τιμές δονήσεων 
Ορίζονται ανώτατα όρια ταχύτητας δόνησης (κραδα¬ 
σμοί) κατά τη διάρκεια κατασκευής του έργου ως εξής: 

- για συχνότητα 16,5 Ηζ τα 12 πιπι/εοο 

- για συχνότητα 63 Ηζ τα 15 πιπι/εεο, μετρώμενα στο 
εσωτερικό της πλησιέστερης κατοικίας προς την πηγή 
δονήσεων. 

δ. Τεχνικά έργα που επιβάλλεται να κατασκευασθούν 
και μέτρα αντιρρύπανσης ή γενικότερα μέτρα αντιμετώ¬ 
πισης της υποβάθμισης του περιβάλλοντος, που πρέπει 
να ληφθούν. 

δΐ. Για οποιαδήποτε δραστηριότητα ή εγκατάσταση 
απαραίτητη για την κατασκευή και λειτουργία των έργων, 
θα πρέπει προηγουμένως να έχουν χορηγηθεί όλες οι 
προβλεπόμενες από την κείμενη νομοθεσία άδειες και 
εγκρίσεις, συμπεριλαμβανομένων των εγκρίσεων περι¬ 
βαλλοντικών όρων που απαιτούνται για τις επιμέρους 
δραστηριότητες ή εγκαταστάσεις (μονάδα παραγωγής 
αδρανών, ετοίμου σκυροδέματος, κ.λ.π.). 

δ2. Ειδικότερα, εφόσον ενεργοποιηθούν οι μονάδες πα¬ 
ραγωγής αδρανών (σπαστηριοτριβεία), αυτές θα πρέπει 
να διαθέτουν σύστημα διαβροχής και συγκράτησης της 
σκόνης. Επίσης, οι μεταφορικές ταινίες των αδρανών θα 
πρέπει να είναι καλυμμένες. 

δ3. Οι εγκαταστάσεις παραγωγής ετοίμου σκυροδέμα¬ 
τος θα πρέπει να είναι εφοδιασμένες με σύστημα αποκο- 
νίωσης των σιλό τσιμέντου, του αναμίκτη και της ζυγιά- 
στρας. 

δ4. Τα απαιτούμενα για την κατασκευή του έργου δά¬ 
νεια και αδρανή υλικά, μπορούν να εξασφαλισθούν από 
νομίμως λειτουργούντα λατομεία της περιοχής, τα οποία 
θα πρέπει να είναι εφοδιασμένα με την απαιτούμενη από¬ 
φαση έγκρισης περιβαλλοντικών όρων. 

δ5. Απαγορεύεται η δημιουργία νέων λατομείων ή δα¬ 
νειοθαλάμων, καθώς και η λήψη δανείων ή αδρανών υλι¬ 
κών από κοίτες χειμάρρων. 

δ6. Γ ια την αντιμετώπιση των παραγόμενων ποσοτή¬ 
των εκσκαφών και εν γένει υλικών, απαιτείται η άμεση 
επαναχρησιμοποίησή τους στις επιχώσεις και στην δια¬ 
μόρφωση του χώρου των εγκαταστάσεων στο μεγαλύ¬ 
τερο δυνατό βαθμό. Γ ια την ελαχιστοποίηση του κινδύ¬ 
νου αλλοίωσης της μορφής του θαλάσσιου χώρου και 
βλάβης της θαλάσσιας χλωρίδας και πανίδας, οι επιχώ- 
σεις πρέπει να γίνουν χρονικά μετά την κατασκευή των 
κρηπιδωμάτων και με εγκιβωτισμό των υλικών, ώστε να 
αποφευχθεί ο διασκορπισμός τους με επακόλουθο την 
αύξηση της θολερότητας του θαλάσσιου νερού στην 
περιοχή των έργων και την πιθανή μείωση της πρωτογε¬ 
νούς παραγωγής φυτοπλαγκτού, την θνησιμότητα του 

ζωοπλαγκτού, την ενίσχυση των φαινομένων ευτροφι¬ 
σμού κ.λ.π. 

δ7. Γιατην απόρριψη στη θάλασσα υλικών εκσκαφής ή 
εκβάθυνσης, καθώς και για την επίχωση θαλάσσιου χώ¬ 
ρου, απαιτείται η τήρηση της ισχύουσας νομοθεσίας και 
συγκεκριμένα: 

- Η απόρριψη των υλικών εκσκαφής ή εκβάθυνσης στη 
θάλασσα επιτρέπεται μόνον σε εξαιρετικές περιπτώσεις, 
μετά από θετική γνωμάτευση κατάλληλου εργαστηρίου 
(όπως του Εθνικού Κέντρου Θαλασσίων Ερευνών (ΕΚ- 
ΘΕ), Πανεπιστημιακών εργαστηρίων κ.α.), απάτην οποία 
θα προκύπτει ότι τα υλικά αυτά δεν είναι επιβλαβή για το 
θαλάσσιο περιβάλλον, και ύστερα από άδεια της οικείας 
Λιμενικής Αρχής, εφόσον δεν υπάρχει άλλη εναλλακτική 
μέθοδος διάθεσης στην ξηρά, όπως προβλέπεται απάτην 
ισχύουσα νομοθεσία και συγκεκριμένα τον Ν. 743/1977 
(ΦΕΚ 319 Α'/17.10.77), τον Ν. 855/1978 (ΦΕΚ 235 Α'/ 
23.12.78), τον Ν. 1147/1981 (ΦΕΚΙΙΟΑ') καιτοΠρ. Διά¬ 
ταγμα 68/1995 (ΦΕΚ48 Α77.3.95). 

- Η απόρριψη των προϊόντων εκσκαφών ή εκβαθύνσεων 
θα γίνει σε βάθη θάλασσας μεγαλύτερα από 50 μέτρα και 
σε απόσταση από την ακτογραμμή μεγαλύτερη των δύο 
(2) χιλιομέτρων και με τρόπο ώστε η δημιουργούμενη 
πρόσχωση στο βυθό να μην μειώνει το βάθος της θάλασ¬ 
σας περισσότερο από 3 μέτρα. Η απόθεση θα γίνει σε θα¬ 
λάσσια περιοχή το κέντρο της οποίας έχει τις συντεταγ¬ 
μένες Ρ: 37 51 00 Β και I.: 23 35 20 Α, λαμβάνοντας υπόψη 
και τις προτάσεις της Μελέτης Περιβαλλοντικών Επιπτώ¬ 
σεων (ΜΠΕ). 

- Πρέπει να ειδοποιείται εγκαίρως η Υδρογραφική Υπη¬ 
ρεσία του ΓΕΝ για τις ακριβείς περιοχές εκτέλεσης των 
παραπάνω εργασιών, ώστε να λαμβάνονται όλα τα απα¬ 
ραίτητα μέτρα προστασίας της ναυσιπλοΐας. 

δ8. Ανπροκύψουν σημαντικοί όγκοι (βάρους > 51η) από 
μη γαιώδη υλικά (σιδηρούχα, μη σιδηρούχα, αλουμίνιο 
κτλ), καθώς και από υλικά χερσαίων εκσκαφών, πρέπει να 
υποβληθεί και να εγκριθεί σχέδιο για την απομάκρυνσή 
τους στις αρμόδιες Νομαρχιακές Υπηρεσίες, πριν από 
την έναρξη των σχετικών εργασιών κατασκευής. 

δ9. Επιβάλλεται η περίφραξη των εργοταξιακών χώ¬ 
ρων, ώστε να αποφευχθεί κάθε προσέγγιση τρίτων στους 
χώρους κατασκευής των έργων που θα μπορούσε να δη¬ 
μιουργήσει οποιοδήποτε πρόβλημα στις εγκαταστάσεις 
ή να θέσει σε κίνδυνο ανθρώπινες ζωές. 

δ 10. Κατά τη διάρκεια της κατασκευής του έργου, η μό¬ 
νιμη στάθμευση των βαρέων οχημάτων επιτρέπεται να γί¬ 
νεται μόνον σε χώρους εντός των εργοταξίων. Για το σκο¬ 
πό αυτό, πρέπει να προβλεφθεί ειδικός χώρος στάθμευ¬ 
σης μέσα στη ζώνη κατάληψης του έργου. 

δ 11. Κάθε είδους τροποποίηση ή επέμβαση σε υφιστά¬ 
μενο έργο υποδομής πρέπει να γίνεται σε συνεργασία με 
τους αρμόδιους φορείς, ύστερα από έγκαιρη προειδο¬ 
ποίηση από πλευράς του αναδόχου, ώστε να εξασφαλίζε¬ 
ται η ικανοποιητική λειτουργία τους. Δεν επιτρέπεται να 
διανοιγούν νέοι δρόμοι για την κίνηση των εργοταξιακών 
οχημάτων εκτός του χώρου του έργου. 

δ12. Απαγορεύεται η διάθεση στερεών αποβλήτων 
στην παραλιακή ζώνη, καθώς και σε οποιοδήποτε σημείο 
της λεκάνης απορροής της περιοχής ή σε περιοχές στις 
οποίες μπορεί να υπάρξουν επιπτώσεις στο υδρογραφικό 
δίκτυο της ευρύτερης περιοχής, 
δ 13. Απαγορεύεται η ελεύθερη διάθεση των μεταχει¬ 


ρισμένων ορυκτελαίων των πλωτών ή των χερσαίων μη¬ 
χανημάτων του αναδόχου, στο έδαφος ή τα επιφανεια¬ 
κά και υπόγεια νερά. Η διαχείρισή τους θα γίνεται σύμ¬ 
φωνα με την κοινή υπουργική απόφαση 98012/2001/ 
1996 (ΦΕΚ 40 Β'/1996). Απαγορεύεται το πλύσιμο των 
μηχανημάτων του αναδόχου στους χώρους του έργου 
και στο εργοτάξιο. 

δ 14. Ο ανάδοχος του έργου υποχρεούται μετά το πέ¬ 
ρας των εργασιών κατασκευής να απομακρύνει κάθε εί¬ 
δους άχρηστα υλικά που θα έχουν τυχόν απομείνει στην 
περιοχή και να επαναφέρει τον χώρο στην αρχική του κα¬ 
τάσταση. 

δΐ 5. Ο ανάδοχος υποχρεούται να λάβει όλα τα κατάλ¬ 
ληλα μέτρα (προγραμματισμός εργασιών, σχεδιασμός 
μεθόδων κατασκευής, χρήση κινητών ηχοπετασμάτων 
κ.λπ.), ώστε να εξασφαλίσει αποδεκτά όρια θορύβου 
στους παρακείμενους χώρους κατοικίας κατά τη διάρ¬ 
κεια της κατασκευής του έργου. Αν απαιτηθεί κατά τη 
διάρκεια των εκσκαφών η χρήση εκρηκτικών υλών, επι¬ 
βάλλεται η λήψη όλων των νομίμων αδειών. Σε κάθε πε¬ 
ρίπτωση πρέπει να τηρούνται τα αποδεκτά όρια δονήσε¬ 
ων που καθορίζονται στην περίπτωση γ' της παραγρά¬ 
φου αυτής. 

δ16. Ο ανάδοχος, πριν από την έναρξη των εργασιών 
κατασκευής του έργου, πρέπει να ενημερώσει την Λιμε¬ 
νική Αρχή Πειραιά, υποβάλλοντας ταυτόχρονα τους πε¬ 
ριβαλλοντικούς όρους που εγκρίνονται με το διάταγμα 
αυτό, καθώς και πλήρη εγκεκριμένη Οριστική Τεχνική 
Μελέτη, προκειμένου να εφοδιασθεί με την προβλεπό- 
μενη στο άρθρο 102 του Κανονισμού Λιμένα Πειραιά 
Γ.Κ.Λ. άδεια. Επίσης, πρέπει να λάβει όλα τα απαραίτη¬ 
τα μέτρα προστασίας που θα υποδειχθούν από την Λιμε¬ 
νική Αρχή, για την αποφυγή πιθανής ρύπανσης του θα¬ 
λάσσιου περιβάλλοντος, και να καταρτίσει σχέδιο αντι¬ 
μετώπισης έκτακτων περιστατικών ρύπανσης σύμφωνα 
με το Πρ. Διάταγμα 55/1998 (ΦΕΚ 58/Α/20.3.98), τον Ν. 
1269/1982 (ΦΕΚ 89/Α/21.7.82) και τον Ν. 2252/1994 
(ΦΕΚ 192/Α/18.11.94). 

δ17. Κατά τη διάρκεια λειτουργίας του έργου (μεταο- 
λυμπιακή χρήση) πρέπει να καταρτισθεί σχέδιο διαχείρι¬ 
σης πετρελαιοειδών, καταλοίπων, χρησιμοποιημένων 
λιπαντελαίων και απορριμμάτων, που θα καλύπτει τις 
απαιτήσεις του άρθρου 5 σε συνδυασμό με το παράρτη¬ 
μα I της Οδηγίας 2000/591/ΕΚ του Συμβουλίου της 
27.11.2000 σχετικά με τις "Λιμενικές εγκαταστάσεις πα¬ 
ραλαβής αποβλήτων πλοίων και καταλοίπων φορτίων" 
με προφανή πλεονεκτήματα για την ευρύτερη περιοχή 
και τους χρήστες των λιμενικών εγκαταστάσεων. Στο 
σχέδιο αυτό θα αναφέρεται συγκεκριμένα η μονάδα ή ο 
χώρος τελικής νόμιμης διάθεσης των υπό συγκέντρωση 
ποσοτήτων πετρελαιοειδών, καταλοίπων και λιπαντελαί- 
ων. Επίσης, πρέπει να καθίστανται εμφανή - μέσω πίνα¬ 
κα ανακοινώσεων - τα στοιχεία επικοινωνίας, τα ωράρια 
λειτουργίας και τα τιμολόγια των συμβεβλημένων επι¬ 
χειρήσεων / φορέων παραλαβής / αποκομιδής των πιο 
πάνω υλικών. 

δ 18. Επίσης κατά τη διάρκεια λειτουργίας του έργου, 
επιβάλλεται η σύνταξη Σχεδίου Αντιμετώπισης Περιστα¬ 
τικών Ρύπανσης (ΘοπΙίηρθηογ ΡΙαη) το οποίο θα εφαρ¬ 
μόζεται στις σχετικές περιπτώσεις. Ομοίως απαιτείται η 
δημιουργία χώρων υγιεινής για την εξυπηρέτηση του 
κοινού και των πληρωμάτων καθώς και η νόμιμη διάθεση 

των λυμάτων και αποβλήτων που προέρχονται από όλες 
τις εγκαταστάσεις της περιοχής του έργου, υπάρχου- 
σες και νέες. 

δ19. Κατά τη διάρκεια εκτέλεσης του έργου, πρέπει να 
ληφθούν όλα τα απαραίτητα μέτρα ασφάλειας και να γί¬ 
νει προσωρινή σήμανση με πινακίδες και ειδικά φωτιστικά 
για τη νύχτα, καθώς και οριστική σήμανση μετά το πέρας 
των έργων, σύμφωνα με τις υποδείξεις της αρμόδιας Υπη¬ 
ρεσίας Φάρων του Πολεμικού Ναυτικού. 

δ20. Όλες οι ανασκαφικές εργασίες τόσο στην ξηρά 
όσο και στη θάλασσα θα γίνουν υπό την επίβλεψη εντε¬ 
ταλμένων υπαλλήλων του Υπουργείου Πολιτισμού. Συ- 
ναρμόδιες για τη περιοχή είναι η Β' Εφορεία Προϊστορι¬ 
κών και Κλασσικών Αρχαιοτήτων και η Εφορεία Εναλίων 
Αρχαιοτήτων. 

Αν εντοπισθούν αρχαιότητες, οι εργασίες θα διακόπτο¬ 
νται αμέσως και θα ειδοποιείται η αρμόδια Εφορεία Αρ¬ 
χαιοτήτων για περαιτέρω ενέργειες. Τυχόν επιτόπια προ¬ 
βολή αρχαιολογικών ευρημάτων θα γίνει σύμφωνα με τις 
υποδείξεις της αρμόδιας αρχαιολογικής υπηρεσίας. 

δ21. Η τοποθέτηση και η μορφολογία των κτιρίων και 
των λοιπών εγκαταστάσεων μέσα στο χώρο πρέπει να 
βελτιώνει αισθητικά την θέαση των εγκαταστάσεων από 
την θάλασσα. Ο σχεδιασμός και η επιλογή των υλικών και 
χρωμάτων των εγκαταστάσεων (κτίρια, μαρίνα, χώροι 
στάθμευσης, λοιποί χώροι), πρέπει να εναρμονίζεται με 
τη φυσιογνωμία της περιοχής μελέτης και ιδιαίτερα με 
αυτήν του θαλάσσιου τοπίου. 

δ22. Το νότιο άκρο του υφιστάμενου λιμενοβραχίονα 
(ΒδΤυνν) διαμορφώνεται, όπως προβλέπεται στη Μελέτη 
Περιβαλλοντικών Επιπτώσεων, για την εγκατάσταση ελι¬ 
κοδρομίου. 

δ23. Οι φυτεύσεις στους χώρους που προβλέπονται 
από το σχέδιο γενικής διάταξης των έργων θα γίνουν 
ύστερα από εκπόνηση ειδικής φυτοτεχνικής μελέτης 
που θα καλύπτει τις ανάγκες περιβαλλοντικής προ¬ 
στασίας των εδαφών από πιθανή διάβρωση και θα εξα¬ 
σφαλίζει την χρήση κατάλληλων φυτικών ειδών, σύμ¬ 
φωνα με τα δεδομένα του περιβάλλοντος. Σε όλες τις 
εργασίες φυτεύσεων θα προβλέπεται και η κατασκευή 
των απαραίτητων έργων άρδευσης για την ταχεία ανά¬ 
πτυξη των φυτών. Οι φυτεύσεις που θα πραγματοποι¬ 
ηθούν πρέπει να συνδυάζονται αισθητικά και περιβαλ¬ 
λοντικά με τις εγκαταστάσεις του έργου. Ο ανάδοχος 
πρέπει να λαμβάνει όλα τα κατάλληλα μέτρα για την 
προστασία της υπάρχουσας υγιούς βλάστησης (χερ¬ 
σαίας και υποθαλάσσιας) στους χώρους εκτέλεσης 
του έργου. 

δ24. Το εργοτάξιο που θα εγκατασταθεί στον χώρο 
του θαλασσίου μετώπου πρέπει να καταλάβει την μικρό¬ 
τερη δυνατή έκταση με ευθύνη της επιβλέπουσας Υπη¬ 
ρεσίας. 

δ25. Σε όλη την διάρκεια της κατασκευής του έργου ο 
ανάδοχος πρέπει να λαμβάνει μέριμνα για τον περιορι¬ 
σμό των αιωρουμένων σωματιδίων από τη διαχείριση 
των αδρανών υλικών με τον ψεκασμό τους και την συχνή 
διαβροχή των υπαίθριων χώρων του εργοταξίου. Είναι 
υποχρεωτική η κάλυψη των φορτηγών κατά τη μεταφο¬ 
ρά των υλικών και ο κατάλληλος προγραμματισμός για 
την αποφυγή μεταφορών σε ώρες αιχμής και κοινής 
ησυχίας. 

δ26. Ο ανάδοχος του έργου πρέπει να εφοδιάσει 
τους εργοταξιακούς χώρους με κατάλληλους κάδους 


απορριμμάτων και να προβεί σε συνεννοήσεις με τους 
αρμόδιους οργανισμούς τοπικής αυτοδιοίκησης της 
περιοχής μελέτης, για την ταχεία συλλογή των απορ¬ 
ριμμάτων από τον χώρο, ιδίως κατά τους καλοκαιρι¬ 
νούς μήνες. 

δ27. Τα απορρίμματα που θα είναι αντικείμενο διαχεί¬ 
ρισης μαζί μετά αστικά απορρίμματα της ευρύτερης πε¬ 
ριοχής μελέτης, πρέπει να μην περιλαμβάνουν τοξικά ή 
επικίνδυνα υλικά. Τα τελευταία θα συλλέγονται και θα 
διατίθενται σύμφωνα με την ισχύουσα νομοθεσία η 
οποία καθορίζει τον τρόπο διαχείρισης στερεών απο¬ 
βλήτων (ΥΑ 49541/1424/1986, ΦΕΚ444 Β'/1986) και προ¬ 
βλέπει ειδικές ρυθμίσεις για τοξικά και επικίνδυνα στε¬ 
ρεά απόβλητα (ΥΑ 72751/3054/1985, ΦΕΚ665 Β /1985). 
Τα στερεά απόβλητα (όπως φιάλες, δοχεία χρωμάτων, 
καυσίμων, διαλυτών) που ενδέχεται να απελευθερώ¬ 
σουν τοξικούς ή άλλους αέριους ρύπους θα πρέπει να 
μην είναι αντικείμενο διαχείρισης μαζί με τα αστικού τύ¬ 
που απορρίμματα. 

δ28. Η συλλογή τοξικών και επικινδύνων υλικών (όπως 
ορυκτελαίων από τα μηχανήματα και οχήματα κατά την 
διάρκεια κατασκευής του έργου και από τις μηχανές των 
σκαφών κατά την λειτουργία των εγκαταστάσεων, καθώς 
και χρωμάτων και λοιπών χημικών ουσιών που χρησιμο¬ 
ποιούνται για την συντήρηση και επισκευή των σκαφών) 
θα γίνεται χωριστά από τα λοιπά απόβλητα και οι συλλε- 
γόμενες ποσότητες θα οδηγούνται σε κατάλληλες μονά¬ 
δες επεξεργασίας (αναγέννησης, ανάκτησης, διύλισης 
κ.λπ.). 

δ29. Δεν επιτρέπεται η διάθεση στερεών αποβλήτων σε 
οποιοδήποτε σημείο του χώρου των έργων και ιδίως στην 
περιοχή περιμετρικά αυτού. 

δ30. Είναι απαραίτητο να προβλεφθούν κατάλληλες 
εγκαταστάσεις για την αποχέτευση των λυμάτων αστι¬ 
κού τύπου των σκαφών στο υφιστάμενο δίκτυο αποχέ¬ 
τευσης της ΕΥΔΑΠ, μετά από την απαραίτητη προεπε- 
ξεργασία. 

δ31. Για την εξασφάλιση της επαρκούς υδροδότησης 
και της ασφαλούς αποχέτευσης των λυμάτων που δημι- 
ουργούνται από την λειτουργία των έργων, θα υποβλη¬ 
θούν στην ΕΥΔΑΠ προτάσεις αναγκαίων έργων για την 
τροφοδοσία των εγκαταστάσεων με πόσιμο νερό και την 
αποχέτευση των λυμάτων. 

δ32. Απαιτείται η δημιουργία κατάλληλου αποχετευτι¬ 
κού δικτύου όμβριων, ώστε να επιτυγχάνεται η προστασία 
της λιμενολεκάνης απάτην μεταφορά ρύπανσης από χερ¬ 
σαίες πηγές. 

δ33. Για την ασφάλεια των επισκεπτών, των χρηστών 
των εγκαταστάσεων, της υλικοτεχνικής υποδομής καιτων 
σκαφών που θα φιλοξενούνται στις εγκαταστάσεις, επι¬ 
βάλλεται αντιπυρική προστασία η οποία πρέπει να διαθέ¬ 
τει: 

- Μόνιμο υδροδοτικό πυροσβεστικό δίκτυο (πυροσβε¬ 
στικές φωλεές) σε όλους τους χώρους των κτιρίων. 

-Αυτόματο σύστημα καταιονιστήρων (3ΡΒΙΝΚΕΕΒ3) σε 
ορισμένους χώρους, όπου απαιτείται σύμφωνα με τη νο¬ 
μοθεσία. Το δίκτυο αυτό θα είναι κοινό με το δίκτυο των 
Πυροσβεστικών Φωλεών. 

- Στόμια σύνδεσης πυροσβεστικών οχημάτων. 

- Μόνιμο υδροδοτικό πυροσβεστικό δίκτυο στις μαρί¬ 
νες. 

- Συστήματα αυτόματης κατάσβεσης. 

- Φορητούς πυροσβεστήρες. 

Το προβλεπόμενο σύοτημα πυρασφάλειας πρέπει να 
εγκριθεί από την Πυροσβεστική Υπηρεσία. 

δ34. Κατά την κατασκευή του έργου πρέπει να γίνει, 
όπου απαιτηθεί, πρόβλεψη ειδικών διευκολύνσεων για τα 
μέσα μαζικής μεταφοράς (στάσεις, στέγαστρα κ.λπ.), 
όπως και για το κοινό (χώροι προσωρινής στάθμευσης, 
αποκατάσταση επικοινωνίας κ.λπ.). Οι κατασκευές αυτές 
πρέπει να εντάσσονται αισθητικά στο περιβάλλον. 

δ35. Κριτήριο για την επιλογή των ηλεκτρικών και ηλε¬ 
κτρονικών συσκευών θα πρέπει να είναι η ενεργειακή 
τους απόδοση (π.χ. λαμπτήρες εξοικονόμησης ενέργει¬ 
ας). 

δ36. Για την εύρυθμη και ορθή λειτουργία των εγκα¬ 
ταστάσεων, απαιτείται η πρόβλεψη κατάλληλων σημάν¬ 
σεων και κανονισμού λειτουργίας, καθώς και του ανα¬ 
γκαίου τεχνικού, βοηθητικού και φυλακτικού προσωπι¬ 
κού, το οποίο θα μεριμνά για την ορθή λειτουργία του 
αντιπυρικού συστήματος, την αποκομιδή των σκουπι- 
διών, τον έλεγχο εισόδου και εξόδου των επισκεπτών 
και γενικά την εύρυθμη και σωστή λειτουργία των εγκα¬ 
ταστάσεων. 

δ37. Οι εγκαταστάσεις που θα βρίσκονται σε άμεση 
επαφή με την θάλασσα, θα πρέπει να έχουν κατάλληλο 
σχεδίασμά, καθώς και υλικά κατασκευής με υψηλή αντο¬ 
χή σε διαβρώσεις, έτσι ώστε να μην δημιουργηθούν προ¬ 
βλήματα στις εγκαταστάσεις ή ρύπανση του θαλάσσιου 
περιβάλλοντος από τα διαβρωμένα υλικά. 

δ38. Για τον έλεγχο της ποιότητας των νερών πρέπει να 
γίνονται τακτικές δειγματοληψίες (ανά Ιδήμεροτους κα¬ 
λοκαιρινούς μήνες και μηνιαία τους υπόλοιπους) σε δύο 
σταθερά σημεία του έργου (ένα στο εσωτερικό της λιμε- 
νολεκάνης και ένα στην είσοδό της), στις οποίες θα ελέγ¬ 
χονται όλες οι παράμετροι ποιότητας νερών που καθορί¬ 
ζονται από την ελληνική και κοινοτική Νομοθεσία. Τα απο- 
τελέσματά τους θα καταχωρούνται σε ειδικό βιβλίο που 
θα τηρείται από τον φορέα του έργου. 

δ39. Τα τοπικά δρομολόγια, ιδιαίτερα κατά τις περιό¬ 
δους τέλεσης αθλητικών διοργανώσεων, πρέπει να 
εντάσσονται κάθε φορά στις υπάρχουσες γενικότερες 
κυκλοφοριακές ρυθμίσεις του Πολεοδομικού Συγκροτή¬ 
ματος της Αθήνας. Τα Μέσα Μαζικής Μεταφοράς πρέπει 
να οργανώσουν με τέτοιο τρόπο τα δρομολόγιά τους και 
τις στάσεις τους, ώστε να εξυπηρετούν τους επισκέπτες 
του Κέντρου τόσο κατά την περίοδο διεξαγωγής των Ολυ¬ 
μπιακών Αγώνων όσο και μετά από αυτήν. 

δ40. Οι προσωρινές εγκαταστάσεις απομακρύνονται 
μετά το πέρας των Ολυμπιακών Αγώνων, σύμφωνα με 
τα οριζόμενα στην παράγραφο 4 του άρθρου 5 του Ν. 
2730/1999 (ΦΕΚ 130 Α'), καθώς και στην παράγραφο 4 
του άρθρου 2 του Ν. 2730/1999, όπως αυτή προσετέθη 
με την παράγραφο 3 του άρθρου 4 του Ν. 2819/2000 
(ΦΕΚ 84 Α'). Η εγκατάσταση νέων λειτουργιών στην πε¬ 
ριοχή του Ολυμπιακού Κέντρου Ιστιοπλοΐας μετάτηντέ- 
λεση των Ολυμπιακών Αγώνων του 2004, γίνεται σύμ¬ 
φωνα με τις προϋποθέσεις και τους περιορισμούς που 
καθορίζονται στο άρθρο 3 του παρόντος διατάγματος 
και ύστερα από έγκριση περιβαλλοντικών όρων, σε 
όσες περιπτώσεις αυτό απαιτείται από τις κείμενες δια¬ 
τάξεις. 

δ41. Γιατην κατασκευή και λειτουργία του έργου εφαρ¬ 
μόζονται επιπλέον και οι περιβαλλοντικοί όροι που ανα- 
φέρονται στην από Ιούλιο 2001 Μελέτη Περιβαλλοντικών 
Επιπτώσεων του έργου, εφόσον δεν έρχονται σε αντίθε¬ 


ση με τους όρους που καθορίζονται στις προηγούμενες 
παραγράφους. 

Άρθρο 5 

1. Για την κατασκευή του Ολυμπιακού Κέντρου Ιστιο¬ 
πλοΐας εγκρίνεται η, κατά περιοχές, διενέργεια προσχώ¬ 
σεων επί της θαλάσσης, συνολικού εμβαδού ογδόντα 
τεσσάρων χιλιάδων πεντακοσίων ογδόντα τετραγωνικών 
μέτρων και εξήντα οκτώ τετραγωνικών εκατοστών 
(84.580,68 τ.μ.), όπως αυτές απεικονίζονται στο τοπο- 
γραφικό και υψομετρικό διάγραμμα κλίμακας 1:2000 που 
θεωρήθηκε από τον Προϊστάμενο της Διεύθυνσης Τοπο- 
γραφικών Εφαρμογών με την 2198/2002 πράξη του και 
του οποίου αντίτυπο σε φωτοσμίκρυνση δημοσιεύεται με 
το παρόν διάταγμα: 

α) Περιοχή υπήνεμου μώλου: Στη περιοχή αυτή επιτρέ¬ 
πεται η διενέργεια πρόσχωσης στο θαλάσσιο χώρο εμβα¬ 
δού σαράντα οκτώ χιλιάδων διακοσίων σαράντα τριών τε¬ 
τραγωνικών μέτρων και εβδομήντα ενός τετραγωνικών 
εκατοστών (48.243, 71 τ.μ.) 

β) Περιοχή νοτιοανατολικής λιμενολεκάνης: Στη περιο¬ 
χή αυτή επιτρέπεται η διενέργεια πρόσχωσης στο θαλάσ¬ 
σιο χώρο εμβαδού δέκα χιλιάδων εξακοσίων εβδομήντα 
δύο τετραγωνικών μέτρων και είκοσι έξι τετραγωνικών 
εκατοστών (10.672, 26 τ.μ.) 

γ) Περιοχή προσήνεμου μώλου: Στη περιοχή αυτή επι¬ 
τρέπεται η διενέργεια πρόσχωσης στο θαλάσσιο χώρο 
εμβαδού είκοσι πέντε χιλιάδων εξακοσίων εξήντα τεσσά¬ 
ρων τετραγωνικών μέτρων και εβδομήντα ενός τετραγω¬ 
νικών εκατοστών (25.664, 71 τ.μ.) 

2. Όλες οι παραπάνω εργασίες πρόσχωσης θα εκτελε- 
σθούν από την "Ειδική Υπηρεσία Δημοσίων Έργων για τη 
μελέτη και κατασκευή Ολυμπιακών έργων για τη διεξα¬ 
γωγή των Ολυμπιακών Αγώνων του 2004 (ΕΥΔΕ/ΟΕ 
2004)" που συγκροτήθηκε με το Πρ. Διάταγμα 158/2000 
(ΦΕΚ 139 Α'), όπως τροποποιήθηκε με το Π.Δ. 306/2001 
(ΦΕΚ 207 Α') και σύμφωνα με τη μελέτη που έχει συντα¬ 
χθεί από αυτήν και εγκριθεί με την υπ’ αρ. ΕΥΔΕ/ΟΕ 
2004/1360/7.8.2001 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων και τους περι¬ 
βαλλοντικούς όρους που καθορίζονται στο άρθρο 4 του 
παρόντος διατάγματος. 

3. α. Η ΕΥΔΕ/ΟΕ 2004 οφείλει να γνωστοποιήσει στο Κε¬ 
ντρικό Λιμεναρχείο Πειραιά, τις αρμόδιες Υπηρεσίες του 
Υπουργείου Πολιτισμού και στην Υδρογραφική Υπηρεσία 
του ΓΕΝ, την έναρξη και το πέρας κατασκευής των έργων, 
καθώς και να αποστείλει στην τελευταία, μετά την ολο¬ 
κλήρωση της κατασκευής, σχεδιαγράμματα κλίμακας 
1:500, με αποτύπωση των έργων που εκτελέσθηκαν, κα¬ 
θώς και σχεδιαγράμματα κλίμακας 1:20.000, με αποτύ¬ 
πωση της γεωγραφικής θέσης των έργων που εκτελέ¬ 
σθηκαν. 

β. Μετά την ολοκλήρωση κατασκευής των προσχώσε¬ 
ων, θα δημιουργηθούν νέος αιγιαλός και παραλία, τα όρια 
των οποίων θα καθορισθούν από την αρμόδια Επιτροπή. 
Ο παλαιός αιγιαλός, καθώς και τα ακίνητα που θα δημι- 
ουργηθούν από τις προσχώσεις, μετά τον καθορισμό των 
νέων οριογραμμών αιγιαλού, παραλίας και παλαιού αι- 
γιαλού, θα οριοθετηθούν, εμβαδομετρηθούν και κατα- 
γραφούν από την αρμόδια Κτηματική Υπηρεσία Νομού 
Πειραιά ως δημόσια κτήματα και θα περιέλθουν στην κυ¬ 
ριότητα του Ελληνικού Δημοσίου. 

γ. Γ ια την παραχώρηση στην ΕΥΔΕ/ΟΕ 2004 ή στην Ορ- 

γανωτική Επιτροπή των Ολυ μπιακών Αγώνων - Αθήνα 2004 
Α.Ε.,του δικαιώματος χρήσης του αιγιαλού και παραλίας, 
του συνεχόμενου θαλάσσιου χώρου ή του πυθμένα στην 
περιοχή του Ολυμπιακού Κέντρου Ιστιοπλοΐας, καθώς και 
των ακινήτων που θα δημιουργηθούν στην ίδια περιοχή 
από την μετατόπιση προς τη θάλασσα του ορίου του αι- 
γιαλού, εφαρμόζονται οι διατάξεις των παραγράφων 1 
έως και 3 του άρθρου 14 του Ν. 2730/1999 (ΦΕΚ130 Α'). 

Άρθρο 6 

Οι ρυθμίσεις του από 28.9/6.10.1993 Πρ. Δ/τος "Καθο¬ 
ρισμός χρήσεων γης και όρων και περιορισμών δόμησης 
σε εκτός εγκεκριμένου ρυμοτομικού σχεδίου περιοχή του 
Δήμου Ελληνικού και περιοχή του Δήμου Γλυφάδας (Ν. 
Αττικής)" (ΦΕΚ 1293Δ') δεν έχουν εφαρμογή στην περιο¬ 
χή του Ολυμπιακού Κέντρου Ιστιοπλοΐας, η οποία υπάγε¬ 
ται στις ρυθμίσεις του παρόντος διατάγματος. 


Άρθρο 7 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στην Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 


Αθήνα, 22 Φεβρουάριου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΑΠ. ΦΩΤΙΑΔΗΣ Β. ΠΑΠΑΝΔΡΕΟΥ 


ΠΟΛΙΤΙΣΜΟΥ 

Ε. ΒΕΝΙΖΕΛΟΣ 


ΕΜΠΟΡΙΚΗΣ ΝΑΥΤΙΛΙΑΣ 

Γ. ΑΝΩΜΕΡΙΤΗΣ 

ΕΙΔΙΚΟ ΣΧΕΔΙΟ ΟΛΟΚΛΗΡΩΜΕΝΗΣ 
ΑΝΑΠΤΥΞΗΣ ΠΕΡΙΟΧΩΝ 
ΟΛΥΜΠΙΑΚΩΝ ΕΡΓΩΝ 
ΕΣΟΑΠ 

8Α8ΑΜ Α8800ΙΑΤΕ8 ΙΝ0 
ΜΑΛΝΕΤΑΤΕ. 

1 ΛΔΚ 

ΣΥΜΒΟΥΛΟ ΤΕΛΚΝΟΝ 4 ΛΝΛΠΤΥ3 ΑΚΟΝ ΕΓΓ0Ν 8/1.1. 

